title: 2009/149/EK: Padomes Lēmums ( 2008. gada 27. novembris ), lai parakstītu Nolīgumu starp Eiropas Kopienu un Armēnijas Republiku par dažiem gaisa pārvadājumu pakalpojumu aspektiem

text:
               21.2.2009

               LV

               Eiropas Savienības Oficiālais Vēstnesis

               L 50/21

         PADOMES LĒMUMS
   (2008. gada 27. novembris),
   lai parakstītu Nolīgumu starp Eiropas Kopienu un Armēnijas Republiku par dažiem gaisa pārvadājumu pakalpojumu aspektiem
   (2009/149/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Armēnijas Republiku par dažiem gaisa pārvadājumu pakalpojumu aspektiem saskaņā ar mehānismiem un norādēm, kas minētas pielikumā Padomes lēmumam, ar ko Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu atsevišķus noteikumus šobrīd spēkā esošajos divpusējos nolīgumos.

               (3)

               Nolīgums, par kuru Komisija risināja sarunas, būtu jāparaksta, ņemot vērā tā iespējamo noslēgšanu vēlāk,

         IR NOLĒMUSI ŠĀDI.
   1. pants
   Ar šo ir apstiprināta Nolīguma starp Eiropas Kopienu un Armēnijas Republiku par dažiem gaisa pārvadājumu pakalpojumu aspektiem (turpmāk – “Nolīgums”) parakstīšana Kopienas vārdā, ņemot vērā Padomes Lēmumu, lai noslēgtu minēto Nolīgumu.
   Nolīguma teksts ir pievienots šim lēmumam.
   2. pants
   Padomes priekšsēdētājs ir pilnvarots izraudzīt personu(-as), kas ir pilnvarota(-as) parakstīt Nolīgumu Kopienas vārdā, ņemot vērā tā noslēgšanu.
   3. pants
   Ar šo Padomes priekšsēdētājs ir pilnvarots izdarīt Nolīguma 9. panta 1. punktā paredzēto paziņojumu.

      Briselē, 2008. gada 27. novembrī

            Padomes vārdā —

            priekšsēdētājs

         L. CHATEL

    ---documentbreak---

               21.2.2009

               LV

               Eiropas Savienības Oficiālais Vēstnesis

               L 50/22

         NOLĪGUMS
   starp Eiropas Kopienu un Armēnijas Republiku par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   ARMĒNIJAS REPUBLIKA,
   no otras puses,
   (turpmāk Puses),
   IEVĒROJOT, ka starp dažām Eiropas Kopienas dalībvalstīm un Armēnijas Republiku ir noslēgti divpusēji gaisa satiksmes pakalpojumu nolīgumi, kuros iekļauti noteikumi, kas ir pretrunā Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kam piešķirta atļauja saskaņā ar Eiropas Kopienas tiesību aktiem,
   ATZĪSTOT, ka atsevišķi noteikumi, kas iekļauti starp Eiropas Kopienas dalībvalstīm un Armēnijas Republiku noslēgtajos divpusējos gaisa pārvadājumu pakalpojumu nolīgumos un kas ir pretrunā Eiropas Kopienas tiesību aktiem, jāsaskaņo ar šiem tiesību aktiem, tādējādi izveidojot labu juridisko pamatu gaisa pārvadājumu pakalpojumiem starp Eiropas Kopienu un Armēnijas Republiku un saglabājot šādu gaisa pārvadājumu pakalpojumu nepārtrauktību,
   ATZĪMĒJOT, ka saskaņā ar Eiropas Kopienas tiesību aktiem gaisa pārvadātāji principā nedrīkst slēgt nolīgumus, kuri var ietekmēt tirdzniecību starp Eiropas Kopienas dalībvalstīm un kuru mērķis vai iedarbība ir nepieļaut, ierobežot vai kropļot konkurenci,
   ATZĪSTOT, ka ar noteikumiem, kas iekļauti divpusējos gaisa satiksmes pakalpojumu nolīgumos starp Eiropas Kopienas dalībvalstīm un Armēnijas Republiku un kas i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, kropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina šādu līgumu, lēmumu vai saskaņotu darbību ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, ar ko nepieļauj, kropļo vai ierobežo konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   IEVĒROJOT, ka šā nolīguma mērķis nav palielināt gaisa satiksmes kopējo apjomu starp Eiropas Kopienu un Armēnijas Republiku, mainīt izveidojušos līdzsvaru starp Kopienas gaisa pārvadātājiem un Armēnijas Republikas gaisa pārvadātājiem vai izdarīt grozījumus pašreiz spēkā esošajos divpusējos gaisa pārvadājumu pakalpojumu nolīgumos attiecībā uz satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārīgi nosacījumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Šā nolīguma I pielikumā uzskaitītajos nolīgumos atsauces uz tādas dalībvalsts valstspiederīgajiem, kas ir šā nolīguma puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos atsauces uz tādas dalībvalsts gaisa pārvadātājiem vai aviosabiedrībām, kas ir attiecīgā nolīguma puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti attiecīgi II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvarām un atļaujām, ko tiem piešķir Armēnijas Republika, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi, Armēnijas Republika ar mazāko iespējamo procesuālu kavēšanos piešķir attiecīgajam gaisa pārvadātājam atbilstīgas pilnvaras un atļaujas ar nosacījumu, ka:

               i)

               gaisa pārvadātājs saskaņā ar Eiropas Kopienas dibināšanas līgumu veic uzņēmējdarbību tās dalībvalsts teritorijā, kura to norādījusi, un tam ir derīga darbības licence atbilstīgi Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder un to faktiski kontrolē dalībvalstis un/vai to valstspiederīgie, un/vai citas III pielikumā uzskaitītās valstis un/vai to valstspiederīgie.

         3.   Armēnijas Republika var atteikt, atsaukt, apturēt vai ierobežot dalībvalsts norādīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību tās dalībvalsts teritorijā, kas to norādījusi, vai tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli vai arī norādē nav skaidri identificēta attiecīgā aeronavigācijas iestāde, vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, vai arī citām valstīm, kas uzskaitītas III pielikumā, un/vai šo citu valstu valstspiederīgajiem vai arī minētie to faktiski nekontrolē.

         Īstenojot savas tiesības, kas noteiktas šajā punktā, Armēnijas Republika Kopienas gaisa pārvadātājus nediskriminē valstspiederības dēļ.
   3. pants
   Drošība
   1.   Šā panta 2. punkta noteikumi papildina atbilstīgos noteikumus pantos, kas uzskaitīti II pielikuma c) punktā.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, tad Armēnijas Republikas tiesības saskaņā ar drošības noteikumiem nolīgumā starp dalībvalsti, kas norādījusi gaisa pārvadātāju, un Armēnijas Republiku vienlīdz attiecas gan uz šīs citas dalībvalsts veikto drošības standartu pieņemšanu, īstenošanu un uzturēšanu, gan arī uz gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkta noteikumi papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot visus citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Armēnijas Republikas norādītu gaisa pārvadātāja lidaparātos, kuri veic lidojumus no kādas vietas šīs dalībvalsts teritorijā uz citu vietu šīs dalībvalsts teritorijā vai citas dalībvalsts teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkta noteikumi papildina atbilstīgos noteikumus pantos, kas uzskaitīti II pielikuma e) punktā.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Armēnijas Republikas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Atbilstība konkurences noteikumiem
   1.   Neskarot citus noteikumus par pretējo, ar I pielikumā minēto nolīgumu noteikumiem:

               i)

               neatbalsta līgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci;

               ii)

               nepastiprina šādu līgumu, lēmumu vai saskaņotu darbību ietekmi vai

               iii)

               nedeleģē privātiem uzņēmējiem atbildību par tādu pasākumu veikšanu, ar kuriem nepieļauj, izkropļo vai ierobežo konkurenci.

         2.   Nepiemēro I pielikumā uzskaitīto nolīgumu noteikumus, kuri nav saderīgi ar šā panta 1. punktu.
   7. pants
   Nolīguma pielikumi
   Šā nolīguma pielikumi ir tā neatņemama sastāvdaļa.
   8. pants
   Pārskatīšana vai grozīšana
   Puses, savstarpēji vienojoties, var jebkurā laikā pārskatīt vai grozīt šo nolīgumu. Šādus grozījumus izdara ar atsevišķiem protokoliem, kuri, stājoties spēkā saskaņā ar šā nolīguma 9. pantā paredzētajām normām, kļūst par šā nolīguma sastāvdaļu.
   9. pants
   Stāšanās spēkā
   1.   Puses viena otrai rakstiski paziņo, ka ir pabeigtas to attiecīgās iekšējās procedūras, kas nepieciešamas, lai nolīgums stātos spēkā. Šis nolīgums stājas spēkā pēdējā paziņojuma saņemšanas dienā.
   2.   Nolīgumi un citi pasākumi starp dalībvalstīm un Armēnijas Republiku, kuri šā nolīguma parakstīšanas dienā vēl nav stājušies spēkā un ko nepiemēro, ir ietverti I pielikumā. Šo nolīgumu piemēro visiem šādiem nolīgumiem un pasākumiem, tiem stājoties spēkā.
   10. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas saistīti ar attiecīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Briselē divos oriģināleksemplāros divtūkstoš astotā gada devītajā decembrī angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un armēņu valodā.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         För Republiken Armenien

   I PIELIKUMS
   Šā nolīguma 1. pantā minēto nolīgumu saraksts
   Gaisa pārvadājumu pakalpojumu nolīgumi starp Armēnijas Republiku un Eiropas Kopienas dalībvalstīm:

               —

               Nolīgums starp Austrijas valdību un Armēnijas Republikas valdību par gaisa pārvadājumu pakalpojumiem, kas parafēts Vīnē 1993. gada 25. augustā, turpmāk II pielikumā “Armēnijas un Austrijas nolīgums”,

               —

               Nolīgums starp Beļģijas valdību un Armēnijas Republikas valdību par gaisa pārvadājumu pakalpojumiem, kas noslēgts Briselē 2001. gada 7. jūnijā, turpmāk II pielikumā “Armēnijas un Beļģijas nolīgums”,

               —

               Nolīgums starp Bulgārijas Republikas valdību un Armēnijas Republikas valdību par gaisa pārvadājumu pakalpojumiem, kas parakstīts Sofijā 1995. gada 10. aprīlī, turpmāk II pielikumā “Armēnijas un Bulgārijas nolīgums”,

               —

               Nolīgums starp Kipras Republikas valdību un Armēnijas Republikas valdību par gaisa pārvadājumu pakalpojumiem, kas parakstīts Erevānā 1998. gada 11. septembrī, turpmāk II pielikumā “Armēnijas un Kipras nolīgums”,

               —

               Gaisa transporta nolīgums starp Čehijas Republikas valdību un Armēnijas Republikas valdību, kas parafēts Prāgā 2002. gada 8. februārī, turpmāk II pielikumā “Armēnijas un Čehijas Republikas nolīgums”,

               —

               Nolīgums starp Dānijas Karalistes valdību un Armēnijas Republikas valdību par gaisa pārvadājumu pakalpojumiem, kas parakstīts Stokholmā 2000. gada 25. oktobrī, turpmāk II pielikumā “Armēnijas un Dānijas nolīgums”,

               —

               Nolīgums starp Igaunijas valdību un Armēnijas Republikas valdību par gaisa pārvadājumu pakalpojumiem, kas parakstīts Tallinā 2000. gada 17. martā, turpmāk II pielikumā “Armēnijas un Igaunijas nolīgums”,

               —

               Nolīgums starp Francijas Republikas valdību un Armēnijas Republikas valdību par gaisa pārvadājumu pakalpojumiem, kas parafēts Parīzē 2002. gada 12. februārī, turpmāk II pielikumā “Armēnijas un Francijas nolīgums”,

               —

               Gaisa transporta nolīgums starp Vācijas Federatīvās Republikas valdību un Armēnijas Republikas valdību, kas parakstīts Bonnā 1998. gada 4. maijā, turpmāk II pielikumā “Armēnijas un Vācijas nolīgums”,

               —

               Nolīgums starp Grieķijas Republikas valdību un Armēnijas Republikas valdību par gaisa pārvadājumu pakalpojumiem, kas parakstīts Atēnās 1994. gada 16. decembrī, turpmāk II pielikumā “Armēnijas un Grieķijas nolīgums”,

               —

               Nolīgums starp Itālijas Republikas valdību un Armēnijas Republikas valdību par gaisa pārvadājumu pakalpojumiem, kas parakstīts Erevānā 2002. gada 18. jūlijā, turpmāk II pielikumā “Armēnijas un Itālijas nolīgums”,

               —

               Nolīgums starp Luksemburgas Lielhercogistes valdību un Armēnijas Republikas valdību par gaisa pārvadājumu pakalpojumiem, kas parafēts Luksemburgā 2000. gada 21. novembrī, turpmāk II pielikumā “Armēnijas un Luksemburgas nolīgums”,

               —

               Nolīgums starp Nīderlandes Karalistes valdību un Armēnijas Republikas valdību par gaisa pārvadājumu pakalpojumiem, kas parakstīts Erevānā 1999. gada 26. novembrī, turpmāk II pielikumā “Armēnijas un Nīderlandes nolīgums”,

               —

               Nolīgums starp Polijas Republikas valdību un Armēnijas Republikas valdību par civilo aviotransportu, kas parakstīts Varšavā 1998. gada 27. janvārī, turpmāk II pielikumā “Armēnijas un Polijas nolīgums”,

               —

               Nolīgums starp Rumānijas valdību un Armēnijas Republikas valdību par gaisa pārvadājumu pakalpojumiem, kas parakstīts Erevānā 1996. gada 25. martā, turpmāk II pielikumā “Armēnijas un Rumānijas nolīgums”,

               —

               Nolīgums starp Zviedrijas Karalistes valdību un Armēnijas Republikas valdību par gaisa pārvadājumu pakalpojumiem, kas parakstīts Stokholmā 2000. gada 25. oktobrī, turpmāk II pielikumā “Armēnijas un Zviedrijas nolīgums”,

               —

               Nolīgums starp Lielbritānijas un Ziemeļīrijas Apvienotās Karalistes valdību un Armēnijas Republikas valdību par gaisa pārvadājumiem, kas parakstīts Londonā 1994. gada 9. februārī, turpmāk II pielikumā “Armēnijas un Apvienotās Karalistes nolīgums”.

         Jaunākie grozījumi izdarīti ar Erevānā 1998. gada 19. jūnijā parakstīto saprašanās memorandu.
   II PIELIKUMS
   Šā nolīguma I pielikumā uzskaitīto un 2. līdz 5. pantā minēto nolīgumu pantu saraksts

               a)

               Pārvadātāja norādīšana dalībvalstī

                           —

                           Armēnijas un Austrijas nolīguma 3. pants,

                           —

                           Armēnijas un Beļģijas nolīguma 4. pants,

                           —

                           Armēnijas un Bulgārijas nolīguma 3. pants,

                           —

                           Armēnijas un Kipras nolīguma 4. pants,

                           —

                           Armēnijas un Čehijas Republikas nolīguma 3. pants,

                           —

                           Armēnijas un Dānijas nolīguma 3. pants,

                           —

                           Armēnijas un Igaunijas nolīguma 3. pants,

                           —

                           Armēnijas un Francijas nolīguma 3. pants,

                           —

                           Armēnijas un Vācijas nolīguma 3. pants,

                           —

                           Armēnijas un Grieķijas nolīguma 3. pants,

                           —

                           Armēnijas un Itālijas nolīguma 4. pants,

                           —

                           Armēnijas un Luksemburgas nolīguma 3. pants,

                           —

                           Armēnijas un Nīderlandes nolīguma 4. pants,

                           —

                           Armēnijas un Polijas nolīguma 3. pants,

                           —

                           Armēnijas un Rumānijas nolīguma 3. pants,

                           —

                           Armēnijas un Zviedrijas nolīguma 3. pants,

                           —

                           Armēnijas un Apvienotās Karalistes nolīguma 4. pants.

               b)

               Pilnvaru vai atļauju atteikums, atsaukšana, apturēšana vai ierobežošana

                           —

                           Armēnijas un Austrijas nolīguma 4. pants,

                           —

                           Armēnijas un Beļģijas nolīguma 5. pants,

                           —

                           Armēnijas un Bulgārijas nolīguma 4. pants,

                           —

                           Armēnijas un Kipras nolīguma 5. pants,

                           —

                           Armēnijas un Čehijas Republikas nolīguma 4. pants,

                           —

                           Armēnijas un Dānijas nolīguma 4. pants,

                           —

                           Armēnijas un Igaunijas nolīguma 4. pants,

                           —

                           Armēnijas un Francijas nolīguma 4. pants,

                           —

                           Armēnijas un Vācijas nolīguma 4. pants,

                           —

                           Armēnijas un Grieķijas nolīguma 4. pants,

                           —

                           Armēnijas un Itālijas nolīguma 5. pants,

                           —

                           Armēnijas un Luksemburgas nolīguma 4. pants,

                           —

                           Armēnijas un Nīderlandes nolīguma 5. pants,

                           —

                           Armēnijas un Polijas nolīguma 4. pants,

                           —

                           Armēnijas un Rumānijas nolīguma 4. pants,

                           —

                           Armēnijas un Zviedrijas nolīguma 4. pants,

                           —

                           Armēnijas un Apvienotās Karalistes nolīguma 5. pants.

               c)

               Drošums

                           —

                           Armēnijas un Čehijas Republikas nolīguma 8. pants,

                           —

                           Armēnijas un Dānijas nolīguma 14. pants,

                           —

                           Armēnijas un Igaunijas nolīguma 12. pants,

                           —

                           Armēnijas un Francijas nolīguma 8. pants,

                           —

                           Armēnijas un Vācijas nolīguma 12. pants,

                           —

                           Armēnijas un Itālijas nolīguma 10. pants,

                           —

                           Armēnijas un Luksemburgas nolīguma 6. pants,

                           —

                           Armēnijas un Zviedrijas nolīguma 14. pants,

                           —

                           Armēnijas un Apvienotās Karalistes nolīguma 9.a pants.

               d)

               Nodokļu aprēķināšana aviācijas degvielai

                           —

                           Armēnijas un Austrijas nolīguma 7. pants,

                           —

                           Armēnijas un Beļģijas nolīguma 10. pants,

                           —

                           Armēnijas un Bulgārijas nolīguma 7. pants,

                           —

                           Armēnijas un Kipras nolīguma 7. pants,

                           —

                           Armēnijas un Čehijas Republikas nolīguma 9. pants,

                           —

                           Armēnijas un Dānijas nolīguma 6. pants,

                           —

                           Armēnijas un Igaunijas nolīguma 6. pants,

                           —

                           Armēnijas un Francijas nolīguma 10. pants,

                           —

                           Armēnijas un Vācijas nolīguma 6. pants,

                           —

                           Armēnijas un Grieķijas nolīguma 9. pants,

                           —

                           Armēnijas un Itālijas nolīguma 6. pants,

                           —

                           Armēnijas un Luksemburgas nolīguma 8. pants,

                           —

                           Armēnijas un Nīderlandes nolīguma 10. pants,

                           —

                           Armēnijas un Polijas nolīguma 6. pants,

                           —

                           Armēnijas un Rumānijas nolīguma 9. pants,

                           —

                           Armēnijas un Zviedrijas nolīguma 6. pants,

                           —

                           Armēnijas un Apvienotās Karalistes nolīguma 8. pants.

               e)

               Pārvadāšanas tarifi Eiropas Kopienā

                           —

                           Armēnijas un Austrijas nolīguma 11. pants,

                           —

                           Armēnijas un Beļģijas nolīguma 13. pants,

                           —

                           Armēnijas un Bulgārijas nolīguma 9. pants,

                           —

                           Armēnijas un Kipras nolīguma 14. pants,

                           —

                           Armēnijas un Čehijas Republikas nolīguma 13. pants,

                           —

                           Armēnijas un Dānijas nolīguma 10. pants,

                           —

                           Armēnijas un Igaunijas nolīguma 10. pants,

                           —

                           Armēnijas un Francijas nolīguma 14. pants,

                           —

                           Armēnijas un Vācijas nolīguma 10. pants,

                           —

                           Armēnijas un Grieķijas nolīguma 12. pants,

                           —

                           Armēnijas un Itālijas nolīguma 8. pants,

                           —

                           Armēnijas un Luksemburgas nolīguma 10. pants,

                           —

                           Armēnijas un Nīderlandes nolīguma 6. pants,

                           —

                           Armēnijas un Polijas nolīguma 10. pants,

                           —

                           Armēnijas un Rumānijas nolīguma 8. pants,

                           —

                           Armēnijas un Zviedrijas nolīguma 10. pants,

                           —

                           Armēnijas un Apvienotās Karalistes nolīguma 7. pants.

         III PIELIKUMS
   Šā nolīguma 2. pantā minēto trešo valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).


title: 2014/264/ES: Padomes Lēmums ( 2014. gada 6. maijs ) par to, lai Ungārija sāktu transportlīdzekļu reģistrācijas datu (TRD) automatizētu apmaiņu

text:
               12.5.2014

               LV

               Eiropas Savienības Oficiālais Vēstnesis

               L 137/7

         PADOMES LĒMUMS
   (2014. gada 6. maijs)
   par to, lai Ungārija sāktu transportlīdzekļu reģistrācijas datu (TRD) automatizētu apmaiņu

      (2014/264/ES)

   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), un jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas Kopienas dibināšanas līgumam, tādu aktu tiesiskās sekas, kurus Savienības iestādes, struktūras, biroji un aģentūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiek atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams, un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, kuru pamatā ir anketa. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir jābūt izvērtējuma inspekcijai un izmēģinājuma darbībām.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no automatizētās datu apmaiņas paņēmieniem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Ungārija ir aizpildījusi anketu par datu aizsardzību un anketu par transportlīdzekļu reģistrācijas datiem (TRD).

               (6)

               Ungārija ir veikusi sekmīgas izmēģinājuma darbības ar Nīderlandi.

               (7)

               Ungārijā ir notikusi izvērtējuma inspekcija, un Nīderlandes/Lietuvas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz TRD,

         IR PIEŅĒMUSI ŠO LĒMUMU.
   1. pants
   Attiecībā uz transportlīdzekļu reģistrācijas datu (TRD) automatizētu meklēšanu Ungārija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un atbilstīgi minētā lēmuma 12. pantam ir tiesīga saņemt un sniegt personas datus no šā lēmuma spēkā stāšanās dienas.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 6. maijā

            Padomes vārdā –

            priekšsēdētājs

         G. STOURNARAS

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Eiropas Centrālās bankas lēmums (1999. gada 7. oktobris) par krāpšanas novēršanu (ECB/1999/5)

text:
Svarīgs juridisks paziņojums

|

31999D0726

Oficiālais Vēstnesis L 291 , 12/11/1999 Lpp. 0036 - 0038

		Eiropas Centrālās bankas lēmums(1999. gada 7. oktobris)par krāpšanas novēršanu(ECB/1999/5)(1999/726/EK)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas Statūtus (turpmāk tekstā "Statūti") un, jo īpaši, to 12. panta 3. punktu,ņemot vērā Eiropas Centrālās bankas (ECB) Valdes priekšlikumu,ņemot vērā ECB Personāla komitejas atzinumu,(1) tā kā ECB kopā ar Eiropas Kopienu iestādēm un dalībvalstīm uzskata par ļoti svarīgu Kopienas finanšu interešu aizsardzību un centienus apkarot krāpšanu un citas nelegālas darbības, kas kaitē Kopienas finanšu interesēm;(2) tā kā Eiropadomes sanāksme Ķelnē 1999. gada jūnijā uzskatīja par ārkārtīgi vēlamu, ka ECB pievienotos Eiropas Kopienas iestādēm centienos apkarot krāpšanu Eiropas Savienībā;(3) tā kā ECB uzskata par ļoti svarīgu savu finanšu interešu aizsardzību un centienus apkarot krāpšanu un citas nelegālas darbības, kas kaitē tās finanšu interesēm;(4) tā kā ir pilnībā jāizmanto visi pieejamie līdzekļi, lai sasniegtu šos mērķus, īpaši saistībā ar izmeklēšanas pienākumiem, kas nodoti ECB un Eiropas Kopienu iestādēm, saglabājot pašreizējo pienākumu sadali un līdzsvaru ECB un Eiropas Kopienu iestāžu starpā;(5) tā kā Eiropas Kopienu iestādes un dalībvalstis ir veikušas pasākumus, lai apkarotu krāpšanu un citas nelegālas darbības, kas kaitē Kopienas finanšu interesēm, pamatojoties uz Eiropas Kopienas dibināšanas līguma 280. pantu (turpmāk tekstā "Līgums");(6) tā kā ECB neatkarība ir noteikta Līgumā un Statūtos; tā kā, saskaņā ar Līgumu un Statūtiem, ECB ir savs budžets un savi finanšu līdzekļi atsevišķi no Eiropas Kopienas;(7) tā kā, lai pastiprinātu pieejamos krāpšanas apkarošanas līdzekļus, Komisija ar Lēmumu 1999/352/EK, EOTK, Euratom [1] ir izveidojusi Eiropas Biroju krāpšanas apkarošanai (OLAF), kura pienākums ir veikt administratīvas izmeklēšanas šajā sakarā;(8) tā kā apkarot krāpšanu un nelegālu darbību, kas kaitē ECB finanšu interesēm, ir galvenā Iekšējās revīzijas direktorāta funkcija un tā kā šis direktorāts ir atbildīgs par administratīvās izmeklēšanas veikšanu ECB šajā sakarā;(9) tā kā ar krāpšanas un citu nelegālu darbību apkarošanu ECB būtu jāsaprot kā tādu darbību veikšana, ko noteicis Eiropas Parlaments, Eiropas Savienības Padome un Eiropas Kopienu Komisija 1999. gada 25. maija Iestāžu nolīguma 1. punkta pirmajā apakšpunktā [2];(10) tā kā, lai vairotu un pastiprinātu Iekšējās revīzijas direktorāta darbības neatkarību, apkarojot krāpšanu un citas nelegālas darbības, kas kaitē ECB finanšu interesēm, šim direktorātam būtu jāziņo par šādiem jautājumiem krāpšanas apkarošanas komitejai, kura ir izveidota no pieaicinātām neatkarīgām, augsti kvalificētām personām,IR PIEŅĒMUSI ŠO LĒMUMU.1. pantsECB krāpšanas apkarošanas komiteja1. Ir jāizveido krāpšanas apkarošanas komiteja, lai pastiprinātu Iekšējās revīzijas direktorāta darbību un ziņošanas neatkarību saistībā ar visiem jautājumiem par krāpšanas un citu nelegālu darbību, kas kaitē ECB finanšu interesēm, novēršanu un atklāšanu, kā arī atbilstību attiecīgiem ECB iekšējiem standartiem un/vai rīcības kodeksiem. Krāpšanas apkarošanas komitejas sastāvu un pilnvaras nosaka šajā pantā.2. Krāpšanas apkarošanas komiteja atbild gan par Iekšējās revīzijas direktorāta veikto parasto uzraudzību, gan 1. punktā minēto darbību izpildi ECB.3. Krāpšanas apkarošanas komitejā ir trīs pieaicinātas neatkarīgas personas, kurām ir izcila kvalifikācija attiecībā uz krāpšanas apkarošanas komitejas darbībām. Šīs personas ieceļ ar padomes lēmumu, ko publicē Eiropas Kopienu Oficiālajā Vēstnesī.4. Krāpšanas apkarošanas komitejas locekļu pilnvaru termiņš ir trīs gadi, un to var pagarināt tikai vienreiz. Pilnvaru laikam beidzoties, locekļi paliek amatā līdz atkārtotai iecelšanai vai aizstāšanai.5. Veicot savus pienākumus, krāpšanas apkarošanas komitejas locekļi nelūdz un nepieņem ECB lēmējinstitūciju vai Eiropas Kopienu struktūru, nevienas valdības vai citas iestādes vai struktūras norādījumus.6. Krāpšanas apkarošanas komiteja ieceļ priekšsēdētāju un pieņem reglamentu. Tā pieņem lēmumus ar locekļu vairākumu.7. Iekšējās revīzijas direktors katru gadu nosūta iepriekš 1. punktā minēto darbību programmu krāpšanas apkarošanas komitejai. Iekšējās revīzijas direktorāts regulāri informē krāpšanas apkarošanas komiteju par šīm darbībām, jo īpaši, izmeklēšanām, to rezultātiem un saistībā ar tiem veiktajām darbībām. Krāpšanas apkarošanas komiteja, ja vajadzīgs, var dot norādījumus Iekšējās revīzijas direktorātam attiecībā uz šo darbību veikšanu.Gadījumā, ja izmeklēšana ilgst vairāk nekā sešus mēnešus, Iekšējās revīzijas direktors informē krāpšanas apkarošanas komiteju par iemesliem, kāpēc vēl nav iespējams izbeigt izmeklēšanu, kā arī par paredzamo izpildes dienu. Šādā gadījumā krāpšanas apkarošanas komiteja informē padomi.Iekšējās revīzijas direktors informē krāpšanas apkarošanas komiteju gadījumos, kad ECB vadība vai ECB lēmējinstitūcija nav lēmušas par ieteikumiem attiecībā uz jautājumu par krāpšanas novēršanu un atklāšanu vai attiecībā uz atbilstību ECB iekšējiem standartiem un/vai rīcības kodeksam. Iekšējās revīzijas direktors informē krāpšanas apkarošanas komiteju gadījumos, kad ir jānosūta informācija kādas dalībvalsts tiesu iestādēm.8. Krāpšanas apkarošanas komiteja vismaz reizi gadā iesniedz pārskatu padomei, ECB ārējiem revidentiem un Eiropas Revīzijas palātai. Komiteja iesniedz pārskatus padomei, ECB ārējiem revidentiem un Eiropas Revīzijas palātai par Iekšējās revīzijas direktorāta izmeklēšanas rezultātiem un šajā sakarā veiktajām darbībām.9. Krāpšanas apkarošanas komiteja ir atbildīga par attiecībām ar Eiropas Biroja krāpšanas apkarošanai (OLAF) uzraudzības komiteju, kas ir minēta Eiropas Parlamenta un Padomes Regulas (EK) Nr. 1073/1999 [3] 11. pantā. Šajās attiecībās ievēro ECB lēmumos noteiktos principus.10. Krāpšanas apkarošanas komiteja var informēt kompetento valsts tiesu iestādi, ja pamatoti pierādījumi rāda, ka varētu būt noticis valsts krimināltiesību pārkāpums.2. pantsAtbildība par ziņošanu par krāpšanas jautājumiemIekšējās revīzijas direktorāts saskaņā ar šo lēmumu un ECB spēkā esošajām procedūrām ir atbildīgs par to, ka izmeklē un ziņo par visiem jautājumiem saistībā ar krāpšanas vai citu nelegālu darbību, kas kaitē ECB finanšu interesēm, novēršanu un atklāšanu, kā arī par atbilstību attiecīgajiem ECB iekšējiem noteikumiem un/vai rīcības kodeksam.3. pantsNeatkarībaLai nodrošinātu, ka Iekšējās revīzijas direktorāts spēj izmeklēt un ziņot par visiem jautājumiem saistībā ar efektīvu krāpšanas novēršanu un atklāšanu un nodrošinātu vajadzīgo neatkarības līmeni, Iekšējās revīzijas direktors ziņo šī lēmuma 1. pantā minētajai krāpšanas apkarošanas komitejai par krāpšanas jautājumiem.4. pantsInformācija personām, par kurām veic izmeklēšanuJa krāpšanas izmeklēšanās parādās iespējama personu saistība ar lietu, Iekšējās revīzijas direktors ātri informē attiecīgās personas, ja tas nekaitē izmeklēšanai. Tomēr secinājumus, saucot personas vārdos, nevar izdarīt, pirms attiecīgajām personām nav dota iespēja izteikt viedokli par visiem faktiem, kas uz tām attiecas.Ja pēc izmeklēšanas nevar ierosināt lietu pret personu, pret kuru ir radušās aizdomas, izmeklēšanu attiecībā uz šo personu izbeidz, neveicot turpmākas darbības, ar Iekšējās revīzijas direktora lēmumu, kurš rakstiski informē attiecīgo personu.5. pantsDarbību izpildeŠajā lēmumā minētās darbības veic saskaņā gan ar Līgumu noteikumiem, jo īpaši, Līguma par Eiropas Savienību 6. pantu, gan Protokolu par privilēģijām un neaizskaramību Eiropas Kopienās, pienācīgi ņemot vērā Eiropas Centrālās bankas darbinieku darba nosacījumus un īslaicīga darba nosacījumus.ECB darbinieki un visas citas personas var informēt krāpšanas apkarošanas komiteju vai Iekšējās revīzijas direktorātu par krāpšanām vai nelegālām darbībām, kas kaitē ECB finanšu interesēm. ECB darbinieki nedrīkst ciest no netaisnas vai diskriminējošas attieksmes par piedalīšanos krāpšanas apkarošanas komitejas vai Iekšējās revīzijas direktorāta darbībās, kas minētas šajā lēmumā.6. pantsSūdzībasECB darbinieki var iesniegt Valdei vai krāpšanas apkarošanas komitejai sūdzību attiecībā uz darbību vai bezdarbību, kas nelabvēlīgi ietekmē šīs personas un ko Iekšējās revīzijas direktorāts veic kā daļu no šajā lēmumā minētajām darbībām.7. pantsKonfidencialitāteUz visu informāciju, kas iegūta krāpšanas izmeklēšanā neatkarīgi no tās formas, attiecas dienesta noslēpums, kā noteikts Statūtu 38. pantā. Krāpšanas apkarošanas komitejas locekļiem ir jāievēro šis dienesta noslēpums.8. pantsPublicēšana un spēkā stāšanās dienaŠo lēmumu publicē Eiropas Kopienu Oficiālajā Vēstnesī.Šis lēmums stājas spēkā pēc tā publicēšanas.Frankfurtē pie Mainas, 1999. gada 7. oktobrīECB priekšsēdētājs —Willem F. Duisenberg[1] OV L 136, 31.5.1999., 20. lpp.[2] OV L 136, 31.5.1999., 15. lpp.[3] OV L 136, 31.5.1999., 1. lpp.--------------------------------------------------


title: Komisijas Lēmums (2004. gada 28. aprīlis) par Nolīguma vēstuļu apmaiņas veidā noslēgšanu starp Eiropas Kopienu un Meksikas Savienotajām Valstīm par grozījumiem I pielikumā Nolīgumam starp Eiropas Kopienu un Meksikas Savienotajām Valstīm par alkoholisko dzērienu nosaukumu savstarpēju atzīšanu un aizsardzību, ņemot vērā paplašināšanos (izziņots ar dokumenta numuru C(2004) 1566)

text:
Svarīgs juridisks paziņojums

|

32004D0483

Oficiālais Vēstnesis L 160 , 30/04/2004 Lpp. 0139 - 0140

		Komisijas Lēmums(2004. gada 28. aprīlis)par Nolīguma vēstuļu apmaiņas veidā noslēgšanu starp Eiropas Kopienu un Meksikas Savienotajām Valstīm par grozījumiem I pielikumā Nolīgumam starp Eiropas Kopienu un Meksikas Savienotajām Valstīm par alkoholisko dzērienu nosaukumu savstarpēju atzīšanu un aizsardzību, ņemot vērā paplašināšanos(izziņots ar dokumenta numuru C(2004) 1566)(2004/483/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1997. gada 27. maija Lēmumu 97/361/EK par Nolīguma noslēgšanu starp Eiropas Kopienu un Meksikas Savienotajām Valstīm par alkoholisko dzērienu nosaukumu savstarpēju atzīšanu un aizsardzību [1] un jo īpaši tā 4. pantu,tā kā:(1) Ņemot vērā paplašināšanos, jāizdara grozījumi I pielikumā Nolīgumam starp Eiropas Kopienu un Meksikas Savienotajām Valstīm par alkoholisko dzērienu nosaukumu savstarpēju atzīšanu un aizsardzību, lai aizsargātu jauno dalībvalstu jaunos alkoholisko dzērienu nosaukumus no 2004. gada 1. maija.(2) Tādēļ Kopiena un Meksikas Savienotās Valstis atbilstoši iepriekš minētā nolīguma 18. pantam ir apspriedušas Nolīgumu vēstuļu apmaiņas veidā, lai grozītu tā I pielikumu. Šī vēstuļu apmaiņa tādēļ ir jāapstiprina.(3) Šajā lēmumā paredzētie pasākumi ir saskaņā ar Stipro alkoholisko dzērienu aprites komitejas atzinumu,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Nolīgums vēstuļu apmaiņas veidā starp Eiropas Kopienu un Meksikas Savienotajām Valstīm, ar ko groza I pielikumu Nolīgumam starp Eiropas Kopienu un Meksikas Savienotajām Valstīm par alkoholisko dzērienu nosaukumu savstarpēju atzīšanu un aizsardzību.Nolīguma teksts ir pievienots šim lēmumam.2. pantsAr šo Lauksaimniecības komisārs ir pilnvarots parakstīt vēstuļu apmaiņu, lai tā kļūtu saistoša Kopienai.Briselē, 2004. gada 28. aprīlīKomisijas vārdā —Komisijas loceklisFranz Fischler[1] OV L 152, 11.6.1997., 15. lpp.--------------------------------------------------


title: 2010/184/CFSP: Politikas un drošības Komitejas Lēmums ATALANTA/1/2010 ( 2010. gada 5. marts ), ar kuru groza Politikas un drošības komitejas Lēmumu ATALANTA /2/2009, ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem ( Atalanta ), un Politikas un drošības komitejas Lēmumu ATALANTA /3/2009 par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē ( Atalanta )

text:
               30.3.2010

               LV

               Eiropas Savienības Oficiālais Vēstnesis

               L 83/20

         POLITIKAS UN DROŠĪBAS KOMITEJAS LĒMUMS ATALANTA/1/2010
   (2010. gada 5. marts),
   ar kuru groza Politikas un drošības komitejas Lēmumu ATALANTA/2/2009, ar ko pieņem trešo valstu ieguldījumu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta), un Politikas un drošības komitejas Lēmumu ATALANTA/3/2009 par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta)
   (2010/184/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) un jo īpaši tās 10. pantu,
   ņemot vērā Politikas un drošības komitejas Lēmumu ATALANTA/2/2009 (2) un Politikas un drošības komitejas Lēmumu ATALANTA/3/2009 (3) un tā papildinājumu (4),
   tā kā:

               (1)

               ES operācijas komandieris 2008. gada 16. decembrī rīkoja konferenci par bruņoto spēku koncentrēšanu.

               (2)

               Ņemot vērā Ukrainas piedāvājumu dot ieguldījumu operācijā Atalanta, kā arī saskaņā ar ES operācijas komandiera ieteikumu un Eiropas Savienības Militārās komitejas atzinumu, būtu jāpieņem Ukrainas ieguldījums.

               (3)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās tādu Savienības lēmumu un darbību izstrādē un īstenošanā, kuriem ir aizsardzības nozīme,

         IR PIEŅĒMUSI ŠO LĒMUMU.
   1. pants
   Politikas un drošības komitejas Lēmumu Atalanta/2/2009 1. pantu aizstāj ar šādu pantu:

      “1. pants
      Trešo valstu ieguldījums
      Ņemot vērā bruņoto spēku koncentrēšanas un komplektēšanas konferences, pieņem Norvēģijas, Horvātijas, Melnkalnes un Ukrainas ieguldījumu ES militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)”.

   2. pants
   Politikas un drošības komitejas Lēmuma Atalanta/3/2009 pielikumu aizstāj ar tekstu šā lēmuma pielikumā.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 5. martā

            Politikas un drošības komitejas vārdā –

            priekšsēdētājs

         C. FERNÁNDEZ-ARIAS

      (1)  OV L 301, 12.11.2008., 33. lpp.

      (2)  OV L 109, 30.4.2009., 52. lpp.

      (3)  OV L 112, 6.5.2009., 9. lpp.

      (4)  OV L 119, 14.5.2009., 40. lpp.

      PIELIKUMS

            “PIELIKUMS

               LĒMUMA 2. PANTA 1. PUNKTĀ MINĒTO TREŠO VALSTU SARAKSTS

                        —

                        Norvēģija,

                        —

                        Horvātija,

                        —

                        Melnkalne,

                        —

                        Ukraina.”


title: 2012/305/ES: Padomes Lēmums ( 2012. gada 7. jūnijs ) lai noslēgtu Nolīgumu starp Eiropas Savienību un Islandes Republiku un Norvēģijas Karalisti par to, kā piemērot dažus 2000. gada 29. maija Konvencijas par Eiropas Savienības dalībvalstu savstarpēju palīdzību krimināllietās un tās 2001. gada protokola noteikumus

text:
               14.6.2012

               LV

               Eiropas Savienības Oficiālais Vēstnesis

               L 153/1

         PADOMES LĒMUMS
   (2012. gada 7. jūnijs)
   lai noslēgtu Nolīgumu starp Eiropas Savienību un Islandes Republiku un Norvēģijas Karalisti par to, kā piemērot dažus 2000. gada 29. maija Konvencijas par Eiropas Savienības dalībvalstu savstarpēju palīdzību krimināllietās un tās 2001. gada protokola noteikumus
   (2012/305/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 82. panta 1. punkta d) apakšpunktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Padome 2002. gada 19. decembrī pilnvaroja prezidentvalsti, kurai palīdz Komisija, sākt sarunas ar Islandi un Norvēģiju nolūkā piemērot dažus 2000. gada 29. maija Konvencijas par Eiropas Savienības dalībvalstu savstarpēju palīdzību krimināllietās un tās 2001. gada protokolā (turpmāk “konvencija”) noteikumus.

               (2)

               Saskaņā ar Lēmumu 2004/79/EK (1) Nolīgums starp Eiropas Savienību un Islandes Republiku un Norvēģijas Karalisti par to, kā piemērot dažus Konvencijas noteikumus (turpmāk “nolīgums”), tika parakstīts 2003. gada 19. decembrī, ņemot vērā tā noslēgšanu.

               (3)

               Nolīgums vēl nav noslēgts. Tā kā 2009. gada 1. decembrī stājās spēkā Lisabonas Līgums, procedūras, kas nolūkā noslēgt nolīgumu jāievēro Savienībai, ir noteiktas Līguma par Eiropas Savienības darbību 218. pantā.

               (4)

               Nolīgums būtu jāapstiprina.

               (5)

               Saskaņā ar 3. pantu Protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, minētās dalībvalstis ir paziņojušas, ka tās vēlas piedalīties šā lēmuma pieņemšanā un piemērošanā.

               (6)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Islandes Republiku un Norvēģijas Karalisti par to, kā piemērot dažus 2000. gada 29. maija Konvencijas par Eiropas Savienības dalībvalstu savstarpēju palīdzību krimināllietās un tās 2001. gada protokola noteikumus (2) (turpmāk “nolīgums”).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā veikt nolīguma 6. panta 1. punktā paredzēto paziņošanu, lai nolīgums kļūtu saistošs Savienībai (3).
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2012. gada 7. jūnijā

            Padomes vārdā –

            priekšsēdētājs

         M. BØDSKOV

      (1)  OV L 26, 29.1.2004., 1. lpp.

      (2)  OV L 26, 29.1.2004., 3. lpp.

      (3)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2008/87/EK: Padomes Lēmums ( 2007. gada 30. oktobris ), lai parakstītu un provizoriski piemērotu Nolīgumu starp Eiropas Kopienu un Apvienotajiem Arābu Emirātiem par dažiem gaisa pārvadājumu pakalpojumu aspektiem

text:
               1.2.2008

               LV

               Eiropas Savienības Oficiālais Vēstnesis

               L 28/20

         PADOMES LĒMUMS
   (2007. gada 30. oktobris),
   lai parakstītu un provizoriski piemērotu Nolīgumu starp Eiropas Kopienu un Apvienotajiem Arābu Emirātiem par dažiem gaisa pārvadājumu pakalpojumu aspektiem
   (2008/87/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu atsevišķus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Apvienotajiem Arābu Emirātiem par dažiem gaisa pārvadājumu pakalpojumu aspektiem saskaņā ar mehānismiem un norādījumiem, kas minēti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā iespējamo noslēgšanu vēlāk, Komisijas apspriestais nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Apvienotajiem Arābu Emirātiem par dažiem gaisa pārvadājumu pakalpojumu aspektiem, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski, sākot no pirmā mēneša pirmās dienas pēc dienas, kad Līgumslēdzējas puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt nolīguma 9. panta 2. punktā paredzēto paziņojumu.

      Luksemburgā, 2007. gada 30. oktobrī

            Padomes vārdā —

            priekšsēdētājs

         F. NUNES CORREIA

    ---documentbreak---

               1.2.2008

               LV

               Eiropas Savienības Oficiālais Vēstnesis

               L 28/21

         NOLĪGUMS
   starp Eiropas Kopienu un Apvienotajiem Arābu Emirātiem par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   APVIENOTIE ARĀBU EMIRĀTI,
   no otras puses,
   (turpmāk “Līgumslēdzējas puses”),
   IEVĒROJOT, ka Eiropas Tiesa ir konstatējusi, ka daži noteikumi divpusējos nolīgumos, ko vairākas dalībvalstis noslēgušas ar trešām valstīm, nav saderīgi ar Eiropas Kopienas tiesību aktiem,
   IEVĒROJOT, ka starp vairākām Eiropas Kopienas dalībvalstīm un Apvienotajiem Arābu Emirātiem ir noslēgti divpusēji gaisa pārvadājumu pakalpojumu nolīgumi, kuros iekļauti līdzīgi noteikumi, un ka dalībvalstīm ir pienākums veikt visus vajadzīgos pasākumus, lai novērstu neatbilstību starp attiecīgajiem nolīgumiem un Eiropas Kopienas dibināšanas līgumu,
   IEVĒROJOT, ka Eiropas Kopienai ir ekskluzīva Eiropas Kopienas kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem, par kuriem panākta vienošanās iepriekš, starp Eiropas Kopienas dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kam piešķirta atļauja saskaņā ar Eiropas Kopienas tiesību aktiem,
   ATZĪSTOT, ka Eiropas Kopienas tiesību aktu un starp Eiropas Kopienas dalībvalstīm un Apvienotajiem Arābu Emirātiem parakstīto divpusējo gaisa pārvadājumu pakalpojumu nolīgumu noteikumu saskanība nodrošinās stabilu juridisko pamatu gaisa pārvadājumu pakalpojumiem starp Eiropas Kopienu un Apvienotajiem Arābu Emirātiem, kā arī saglabās šo gaisa pārvadājumu nepārtrauktību un attīstību,
   IEVĒROJOT, ka saskaņā ar Eiropas Kopienas tiesību aktiem gaisa pārvadātāji principā nedrīkst slēgt nolīgumus, kuri var ietekmēt tirdzniecību starp Eiropas Kopienas dalībvalstīm un kuru mērķis vai iedarbība ir nepieļaut, ierobežot vai traucēt konkurenci,
   ATZĪSTOT, ka noteikumi, kas ietverti starp Eiropas Kopienas dalībvalstīm un Apvienotajiem Arābu Emirātiem noslēgtajos divpusējos gaisa pārvadājumu pakalpojumu nolīgumos un kas i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina šādu nolīgumu, lēmumu vai saskaņotu darbību ietekmi; vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, lai nepieļautu, izkropļotu vai ierobežotu konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   IEVĒROJOT, ka ar šo nolīgumu Eiropas Kopienas mērķis nav palielināt gaisa pārvadājumu kopējo apjomu starp Eiropas Kopienu un Apvienotajiem Arābu Emirātiem, nedz arī mainīt starp Kopienas gaisa pārvadātājiem un Apvienoto Arābu Emirātu gaisa pārvadātājiem izveidoto līdzsvaru vai gūt virsroku pašreizējo divpusējo gaisa pārvadājumu pakalpojumu nolīgumu noteikumu interpretācijā attiecībā uz satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārīgie noteikumi
   1.   Šajā nolīgumā “dalībvalstis” ir Eiropas Kopienas dalībvalstis, “Līgumslēdzēja puse” ir šā nolīguma Līgumslēdzēja puse, “Puse” ir attiecīgā divpusējā gaisa pārvadājumu pakalpojumu nolīguma puse.
   2.   Nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Nolīguma I pielikumā uzskaitītajos nolīgumos atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāja norādīšanu, ko veic attiecīgā Puse, par pilnvarām un atļaujām, ko tam piešķīrusi otra Puse, un, attiecīgi par gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot apliecinājumu par šādu norādīšanu un saņemot pieteikumus no norādīta(-iem) gaisa pārvadātāja(-iem) tādā formā un veidā, kā noteikts attiecībā uz darbības pilnvarām un tehniskajām atļaujām, abas Puses piešķir vajadzīgās pilnvaras un atļaujas ar mazāko iespējamo procedūras kavēšanos, ar šādiem nosacījumiem:

               a)

               ja gaisa pārvadātāju norādījusi dalībvalsts:

                           i)

                           gaisa pārvadātājs saskaņā Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence, ko piešķīrusi dalībvalsts atbilstīgi Eiropas Kopienas tiesību aktiem; un

                           ii)

                           dalībvalsts, kas ir atbildīga par gaisa kuģa ekspluatanta apliecības izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

                           iii)

                           gaisa pārvadātāja galvenā darbības vieta ir tās dalībvalsts teritorijā, kas tam izsniegusi derīgu darbības licenci; un

                           iv)

                           gaisa pārvadātājs – tieši vai sakarā ar lielākās daļas īpašumtiesībām – pieder un turpina piederēt dalībvalstīm un/vai dalībvalstu valstspiederīgajiem, vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē;

               b)

               ja gaisa pārvadātāju norādījuši Apvienotie Arābu Emirāti:

                           i)

                           gaisa pārvadātājs veic uzņēmējdarbību Apvienoto Arābu Emirātu teritorijā un tam ir licence atbilstīgi Apvienotajos Arābu Emirātos piemērojamiem tiesību aktiem; un

                           ii)

                           Apvienotajos Arābu Emirātos ir paredzēta un tiek veikta efektīva reglamentējoša gaisa pārvadātāja kontrole.

         3.   Katrai Pusei ir tiesības atteikt, atsaukt, apturēt vai ierobežot otras Puses norādīta gaisa pārvadātāja darbības pilnvaras var tehniskās atļaujas šādos gadījumos:

               a)

               ja gaisa pārvadātāju norādījusi dalībvalsts:

                           i)

                           gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā vai tam nav derīgas darbības licences, ko piešķīrusi dalībvalsts saskaņā ar Eiropas Kopienas tiesību aktiem; vai

                           ii)

                           dalībvalsts, kas ir atbildīga par gaisa kuģa ekspluatanta apliecības izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

                           iii)

                           gaisa pārvadātājam galvenā darbības vieta nav tās dalībvalsts teritorijā, kas tam izsniegusi darbības licenci; vai

                           iv)

                           gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, vai arī citām valstīm, kas uzskaitītas III pielikumā, un/vai šo citu valstu valstspiederīgajiem, vai arī minētie to faktiski nekontrolē; vai

                           v)

                           gaisa pārvadātājam ir citas dalībvalsts izdota gaisa kuģa ekspluatanta apliecība un var pierādīt, ka izmantojot gaisa pārvadājumu tiesības atbilstoši šim nolīgumam maršrutā, kas ietver kādu punktu minētajā dalībvalstī, tostarp tādu pakalpojumu sniegšanu, kuri tiek pārdoti kā tranzīta pakalpojumi vai citādā veidā ietver tranzīta pakalpojumus, tas tādējādi apietu gaisa pārvadājumu tiesību ierobežojumus, kas noteikti divpusējā gaisa pārvadājumu nolīgumā starp Apvienotajiem Arābu Emirātiem un minēto citu dalībvalsti; vai

                           vi)

                           gaisa pārvadātājam ir kādas dalībvalsts izdota gaisa kuģa ekspluatanta apliecība, bet nav noslēgts divpusējs nolīgums starp Apvienotajiem Arābu Emirātiem un minēto dalībvalsti par gaisa pārvadājumu pakalpojumiem, un var pierādīt, ka Apvienoto Arābu Emirātu norādītajiem gaisa pārvadātājiem nav atbilstoši pieejamu nepieciešamo gaisa pārvadājumu tiesību, lai veiktu ierosināto darbību;

               b)

               ja gaisa pārvadātāju norādījuši Apvienotie Arābu Emirāti:

                           i)

                           gaisa pārvadātājs neveic uzņēmējdarbību Apvienoto Arābu Emirātu teritorijā vai tam nav licences atbilstīgi Apvienotajos Arābu Emirātos piemērojamiem tiesību aktiem; vai

                           ii)

                           Apvienotajos Arābu Emirātos nav paredzēta vai netiek veikta gaisa pārvadātāja efektīva reglamentējoša kontrole; vai

                           iii)

                           gaisa pārvadātāja akciju kontrolpakete pieder vai gaisa pārvadātāju kontrolē valsts, kas nav Apvienotie Arābu Emirāti, valstspiederīgie, un var pierādīt, ka izmantojot gaisa pārvadājumu tiesības atbilstoši šim nolīgumam maršrutā, kas iekļauj kādu punktu minētajā citā dalībvalstī, tostarp tādu pakalpojumu sniegšanu, kuri tiek pārdoti kā tranzīta pakalpojumi, vai citā veidā ietver tranzīta pakalpojumus, tas tādējādi apietu gaisa pārvadājumu ierobežojumus, kas noteikti divpusējā nolīgumā par gaisa pārvadājumu pakalpojumiem starp dalībvalsti un šo citu dalībvalsti; vai

                           iv)

                           gaisa pārvadātāja kontrolpakete pieder un gaisa pārvadātāju kontrolē valsts, kas nav Apvienotie Arābu Emirāti, valstspiederīgie, un nav noslēgts divpusējs gaisa pārvadājumu pakalpojumu nolīgums starp dalībvalsti un minēto valsti, un var pierādīt, ka minētās dalībvalsts norādītajiem gaisa pārvadātājiem nav atbilstoši pieejamas nepieciešamās gaisa pārvadājumu tiesības, lai veiktu ierosināto darbību.

         Īstenojot savas tiesības saskaņā ar šo punktu un neskarot savas tiesības saskaņā ar šā panta 3. punkta a) apakšpunkta v) un vi) daļu, Apvienotie Arābu Emirāti nediskriminē Kopienas gaisa pārvadātājus, pamatojoties uz to valstspiederību.
   3. pants
   Drošība
   1.   Šā panta 2. punkts papildina II pielikuma c) punktā uzskaitītos atbilstīgos pantus.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, tad Apvienoto Arābu Emirātu tiesības saskaņā ar drošības noteikumiem nolīgumā, kas noslēgts starp pirmo dalībvalsti, kura norādījusi gaisa pārvadātāju, un Apvienotajiem Arābu Emirātiem, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina II pielikuma d) punktā uzskaitītos atbilstīgos pantus.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Apvienoto Arābu Emirātu norādītu gaisa pārvadātāju lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā. Šādā gadījumā Apvienotajiem Arābu Emirātiem būtu līdzvērtīgas tiesības nediskriminējoši piemērot tādus pašus nosacījumus par nodokļiem, nodevām un citiem maksājumiem attiecībā uz degvielu, ko piegādā to teritorijā.
   5. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Apvienoto Arābu Emirātu norādītais(-ie) gaisa pārvadātājs(-i) piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   3.   Neskarot 2. punkta noteikumus, Apvienoto Arābu Emirātu norādītais(-ie) gaisa pārvadātājs(-i) drīkst pielīdzināt savus tarifus tarifiem, ko nosaka citas aviolīnijas par pārvadājumiem tikai Eiropas Kopienas teritorijā.
   6. pants
   Atbilstība konkurences noteikumiem
   1.   Neskarot citus noteikumus par pretējo, ar I pielikumā minēto nolīgumu noteikumiem i) neatbalsta līgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci; ii) nepastiprina šādu nolīgumu, lēmumu vai saskaņotu darbību ietekmi; iii) nedeleģē privātiem uzņēmējiem atbildību par tādu pasākumu veikšanu, ar kuriem nepieļauj, izkropļo vai ierobežo konkurenci.
   2.   Nepiemēro I pielikumā uzskaitīto nolīgumu noteikumus, kuri nav saderīgi ar šā panta 1. punktu.
   7. pants
   Nolīguma pielikumi
   Šā nolīguma pielikumi ir tā sastāvdaļa.
   8. pants
   Pārskatīšana vai grozīšana
   Puses, savstarpēji vienojoties, var jebkurā laikā pārskatīt vai grozīt šo nolīgumu.
   9. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Līgumslēdzējas puses viena otrai ir rakstiski paziņojušas, ka ir pabeigtas attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Līgumslēdzējas puses vienojas provizoriski piemērot šo nolīgumu no tā mēneša pirmās dienas, kurš ir pēc dienas, kad Līgumslēdzējas puses ir viena otrai paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Apvienotajiem Arābu Emirātiem, kas šā nolīguma parakstīšanas dienā vēl nav stājušies spēkā un netiek piemēroti provizoriski, ir uzskaitīti I pielikuma b) daļā. Šo nolīgumu piemēro visiem šādiem nolīgumiem un pasākumiem no dienas, kad tie stājas spēkā vai tos sāk piemērot provizoriski.
   10. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Sagatavots Briselē, divos oriģināleksemplāros, divtūkstoš septītā gada trīsdesmitajā novembrī angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un arābu valodā.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   I PIELIKUMS
   ŠĀ NOLĪGUMA 1. PANTĀ MINĒTO NOLĪGUMU SARAKSTS

               a)

               Gaisa pārvadājumu pakalpojumu nolīgumi starp Apvienotajiem Arābu Emirātiem un Eiropas Kopienas dalībvalstīm, kas šā nolīguma parakstīšanas dienā ir noslēgti, parakstīti un/vai tiek piemēroti provizoriski:

                           —

                           Nolīgums starp Bulgārijas Tautas Republikas valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas noslēgts Sofijā 1989. gada 29. novembrī, turpmāk II pielikuma tekstā – “Apvienoto Arābu Emirātu un Bulgārijas nolīgums”;
                           jāskata kopā ar 1988. gada 3. februārī Abu Dabī parakstīto Saprašanās memorandu;

                           —

                           Gaisa pārvadājumu nolīgums starp Austrijas federālo valdību un Apvienoto Arābu Emirātu valdību, kas noslēgts Abu Dabī 1990. gada 23. maijā, turpmāk II pielikuma tekstā – “Apvienoto Arābu Emirātu un Austrijas 1990. gada nolīgums”;
                           jāskata kopā ar Vīnē 1987. gada 14. oktobrī parakstīto Konfidenciālo saprašanās memorandu;

                           —

                           Gaisa pārvadājumu pakalpojumu nolīgums starp Apvienoto Arābu Emirātu valdību un Austrijas federālo valdību, kas parafēts Abu Dabī 2004. gada 10. martā, turpmāk II pielikuma tekstā – “Apvienoto Arābu Emirātu un Austrijas 2004. gada nolīgums”;
                           jāskata kopā ar Abu Dabī 2004. gada 10. martā parakstīto Saskaņoto protokolu;
                           grozījumi izdarīti ar Vīnē 2005. gada 31. martā parakstīto Saprašanās memorandu;
                           jaunākie grozījumi izdarīti ar 2006. gada 10. decembra vēstuļu apmaiņu;

                           —

                           Nolīgums starp Beļģijas Karalistes valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parakstīts Abu Dabī 1990. gada 5. martā, turpmāk II pielikuma tekstā – “Apvienoto Arābu Emirātu un Beļģijas nolīgums”;
                           jāskata kopā ar Briselē 1986. gada 8. jūlijā parakstīto Konfidenciālo saprašanās memorandu;
                           jaunākie grozījumi izdarīti ar 2001. gada 30. janvāra un 20. februāra vēstuļu apmaiņu;

                           —

                           Gaisa pārvadājumu pakalpojumu nolīgums starp Kipras Republikas valdību un Apvienoto Arābu Emirātu valdību, kas parakstīts Abu Dabī 1999. gada 7. decembrī, turpmāk II pielikuma tekstā – “Apvienoto Arābu Emirātu un Kipras nolīgums”;
                           jāskata kopā ar Abu Dabī 1999. gada 7. decembrī parakstīto Saskaņoto protokolu;
                           papildinājumi izdarīti ar Nikozijā 2001. gada 23. februārī parakstīto Saprašanās memorandu;
                           grozījumi izdarīti ar Dubajā 2002. gada 16. oktobrī parakstīto Saprašanās memorandu;

                           —

                           Gaisa pārvadājumu nolīgums starp Čehijas Republikas valdību un Apvienoto Arābu Emirātu valdību, kas noslēgts Abu Dabī 2002. gada 15. decembrī, turpmāk II pielikuma tekstā – “Apvienoto Arābu Emirātu un Čehijas Republikas nolīgums”;
                           jāskata kopā ar Prāgā 1999. gada 24. novembrī parakstīto Saskaņoto protokolu;

                           —

                           Gaisa pārvadājumu pakalpojumu nolīgums starp Dānijas Karalistes valdību un Apvienoto Arābu Emirātu valdību, kas parafēts Abu Dabī 1999. gada 24. februārī, turpmāk II pielikuma tekstā – “parafētais Apvienoto Arābu Emirātu un Dānijas nolīgums”;
                           jāskata kopā ar Abu Dabī 1999. gada 24. februārī parafēto Saprašanās memorandu;

                           —

                           Gaisa pārvadājumu pakalpojumu nolīgums starp Somijas Republikas valdību un Apvienoto Arābu Emirātu valdību, kas parafēts Helsinkos 2004. gada 6. aprīlī, turpmāk II pielikuma tekstā – “Apvienoto Arābu Emirātu un Somijas nolīgums”;
                           jāskata kopā ar Helsinkos 2004. gada 6. aprīlī parakstīto Saskaņoto protokolu;
                           jāskata kopā ar Helsinkos 2004. gada 6. aprīlī parakstīto Konfidenciālo saprašanās memorandu;

                           —

                           Nolīgums starp Francijas Republikas valdību un Apvienoto Arābu Emirātu valdību par gaisa pārvadājumu pakalpojumu izveidi starp abām valstīm un ārpus to attiecīgajām teritorijām, kas noslēgts Parīzē 1991. gada 9. septembrī, turpmāk II pielikuma tekstā – “Apvienoto Arābu Emirātu un Francijas nolīgums”;
                           jālasa kopā ar Parīzē 1986. gada 30. oktobrī parakstīto Konfidenciālo saprašanās memorandu;
                           grozījumi izdarīti ar Parīzē 1997. gada 7. oktobrī parakstīto Saprašanās memorandu;
                           papildinājumi izdarīti ar Abu Dabī 2001. gada 19. septembrī parakstīto Saprašanās memorandu;
                           grozījumi izdarīti ar Parīzē 2004. gada 16. septembrī parakstīto Saprašanās memorandu;
                           jaunākie grozījumi izdarīti ar Abu Dabī 2006. gada 13. decembrī parakstīto Saprašanās memorandu;

                           —

                           Gaisa transporta nolīgums starp Vācijas Federatīvo Republiku un Apvienotajiem Arābu Emirātiem, kas parakstīts Abu Dabī 1994. gada 2. martā, turpmāk II pielikuma tekstā – “Apvienoto Arābu Emirātu un Vācijas nolīgums”;
                           papildinājumi izdarīti ar Abu Dabī 1998. gada 15. jūnijā parakstīto Protokolu;
                           jālasa kopā ar Bonnā 2000. gada 15. jūnijā parakstīto Protokolu;

                           —

                           Nolīgums starp Grieķijas Republikas valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parakstīts Abu Dabī 1991. gada 16. decembrī, turpmāk II pielikuma tekstā – “Apvienoto Arābu Emirātu un Grieķijas nolīgums”;
                           jālasa kopā ar Atēnās 1987. gada 6. martā parakstīto Konfidenciālo saprašanās memorandu;
                           grozījumi izdarīti ar Atēnās 1998. gada 11. februārī parakstīto Saprašanās memorandu;
                           jālasa kopā ar Atēnās 2004. gada 27. aprīlī parakstīto Saprašanās memorandu;

                           —

                           Nolīgums starp Īrijas valdību un Apvienoto Arābu Emirātu valdību par gaisa pārvadājumiem, kas parakstīts Dublinā 1995. gada 28. jūnijā, turpmāk II pielikuma tekstā – “Apvienoto Arābu Emirātu un Īrijas nolīgums”;
                           jālasa kopā ar Dublinā 1995. gada 28. jūnijā parakstīto Konfidenciālo saprašanās memorandu;

                           —

                           Nolīgums starp Itālijas Republikas valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parakstīts Abu Dabī 1991. gada 3. aprīlī, turpmāk II pielikuma tekstā – “Apvienoto Arābu Emirātu un Itālijas nolīgums”;
                           jālasa kopā ar Romā 1989. gada 21. februārī parakstīto Memorandu;
                           grozījumi izdarīti ar Romā 1991. gada 10. septembrī parakstīto Memorandu;
                           grozījumi izdarīti ar Romā 1999. gada 8. novembrī parakstīto Saprašanās memorandu,
                           grozījumi izdarīti ar Romā 2003. gada 4. jūnijā parakstīto Saprašanās memorandu;
                           grozījumi izdarīti ar Dubajā 2004. gada 30. martā parakstīto Saprašanās memorandu;
                           grozījumi izdarīti ar Romā 2005. gada 13. decembrī parakstīto Saprašanās memorandu;
                           grozījumi izdarīti ar 2007. gada 9. janvāra un 8. februāra vēstuļu apmaiņu;
                           jaunākie grozījumi izdarīti ar 2007. gada 26. septembra un 27. septembra vēstuļu apmaiņu;

                           —

                           Gaisa pārvadājumu pakalpojumu nolīgums starp Latvijas Republikas valdību un Apvienoto Arābu Emirātu valdību, kas parafēts Rīgā 2005. gada 13. septembrī, turpmāk II pielikuma tekstā – “Apvienoto Arābu Emirātu un Latvijas nolīgums”;
                           jāskata kopā ar Rīgā 2005. gada 13. septembrī parakstīto Saprašanās memorandu;

                           —

                           Nolīgums starp Luksemburgas Lielhercogistes valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parafēts Luksemburgā 1986. gada 28. novembrī, turpmāk II pielikuma tekstā – “Apvienoto Arābu Emirātu un Luksemburgas nolīgums”;
                           jāskata kopā ar Luksemburgā 1986. gada 28. novembrī parakstīto Konfidenciālo saprašanās memorandu;

                           —

                           Nolīgums starp Maltas valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parafēts Abu Dabī 1991. gada 26. novembrī un parakstīts Valetā 1994. gada 10. novembrī, turpmāk II pielikuma tekstā – “Apvienoto Arābu Emirātu un Maltas nolīgums”;
                           jāskata kopā ar Abu Dabī 1991. gada 26. novembrī parakstīto Konfidenciālo saprašanās memorandu;
                           grozījumi izdarīti ar Maltā 2003. gada 24. septembrī parakstīto Saprašanās memorandu;

                           —

                           Nolīgums starp Nīderlandes Karalisti un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parakstīts Abu Dabī 1990. gada 31. jūlijā, turpmāk II pielikuma tekstā – “Apvienoto Arābu Emirātu un Nīderlandes nolīgums”;
                           jālasa kopā ar Hāgā 1986. gada 30. jūlijā parakstīto Saskaņoto protokolu un Konfidenciālo saprašanās memorandu;
                           grozījumi izdarīti ar Abu Dabī 2000. gada 10. aprīlī parakstīto Konfidenciālo saprašanās memorandu;

                           —

                           Nolīgums starp Polijas Republikas valdību un Apvienoto Arābu Emirātu valdību, lai starp abām valstīm un ārpus to attiecīgajām teritorijām izveidotu gaisa pārvadājumu pakalpojumus, kas parakstīts Abu Dabī 1994. gada 20. novembrī, turpmāk II pielikuma tekstā – “Apvienoto Arābu Emirātu un Polijas nolīgums”;
                           jāskata kopā ar Varšavā 1992. gada 19. maijā parakstīto Konfidenciālo saprašanās memorandu;
                           grozījumi izdarīti ar 2001. gada 4. septembrī parakstīto Konfidenciālo saprašanās memorandu;

                           —

                           Gaisa pārvadājumu pakalpojumu nolīgums starp Portugāles Republiku un Apvienotajiem Arābu Emirātiem, kas parafēts Lisabonā 2005. gada 18. maijā, turpmāk II pielikuma tekstā – “Apvienoto Arābu Emirātu un Portugāles nolīgums”;
                           jāskata kopā ar Lisabonā 2005. gada 18. maijā parakstīto Saprašanās memorandu;

                           —

                           Gaisa pārvadājumu pakalpojumu nolīgums starp Slovēnijas Republiku un Apvienotajiem Arābu Emirātiem, kas parafēts Ļubļanā 2005. gada 16. septembrī, turpmāk II pielikuma tekstā – “Apvienoto Arābu Emirātu un Slovēnijas nolīgums”;
                           jāskata kopā ar Ļubļanā 2005. gada 16. septembrī parakstīto Saprašanās memorandu;

                           —

                           Gaisa pārvadājumu nolīgums starp Spānijas Karalisti un Apvienotajiem Arābu Emirātiem, kas parafēts Madridē 2001. gada 17. oktobrī, turpmāk II pielikuma tekstā – “Apvienoto Arābu Emirātu un Spānijas nolīgums”;
                           jāskata kopā ar 2001. gada 17. oktobrī Madridē parakstīto Saprašanās memorandu;

                           —

                           Gaisa pārvadājumu pakalpojumu nolīgums starp Zviedrijas Karalistes valdību un Apvienoto Arābu Emirātu valdību, kas parafēts Abu Dabī 1999. gada 24. februārī, turpmāk II pielikuma tekstā – “parafētais Apvienoto Arābu Emirātu un Zviedrijas nolīgums”;
                           jāskata kopā ar Abu Dabī 1999. gada 24. februārī parafēto Saprašanās memorandu;

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Apvienoto Arābu Emirātu valdību par gaisa pārvadājumu pakalpojumiem, kas parakstīts Abu Dabī 2002. gada 2. jūnijā, turpmāk II pielikuma tekstā – “Apvienoto Arābu Emirātu un Apvienotās Karalistes nolīgums”;
                           jālasa kopā ar Dubajā 1997. gada 26. februārī parakstīto Saprašanās memorandu;
                           papildināts ar Londonā un Abu Dabī, attiecīgi, 2003. gada 16. jūnijā un 2003. gada 29. jūnijā, parakstīto Saprašanās memorandu.

               b)

               Gaisa pārvadājumu pakalpojumu nolīgumi un citas vienošanās, kas parafētas vai parakstītas starp Apvienoto Arābu Emirātu un Eiropas Kopienas dalībvalstīm un kas šā nolīguma parakstīšanas dienā vēl nav stājušās spēkā un netiek piemērotas provizoriski:

                           —

                           Nolīgums starp Rumānijas valdību un Apvienoto Arābu Emirātu valdību par civilajiem gaisa pārvadājumiem, kas parakstīts Abu Dabī 1989. gada 8. martā, turpmāk II pielikuma tekstā – “Apvienoto Arābu Emirātu un Rumānijas nolīgums”;
                           jālasa kopā ar Abu Dabī 1989. gada 8. martā parakstīto Konfidenciālo saprašanās memorandu.

         II PIELIKUMS
   ŠĀ NOLĪGUMA I PIELIKUMĀ UZSKAITĪTO NOLĪGUMU TO PANTU SARAKSTS, KAS MINĒTI ŠĀ NOLĪGUMA 2. LĪDZ 6. PANTĀ

               a)

               Norāde:

                           —

                           Apvienoto Arābu Emirātu un Austrijas 1990. gada nolīguma 3. panta 2. un 4. punkts;

                           —

                           Apvienoto Arābu Emirātu un Austrijas 2004. gada nolīguma 3. panta 2. punkta a) un b) apakšpunkts;

                           —

                           Apvienoto Arābu Emirātu un Beļģijas nolīguma 4. panta 2. un 4. punkts;

                           —

                           Apvienoto Arābu Emirātu un Bulgārijas nolīguma 4. panta 2. un 4. punkts;

                           —

                           Apvienoto Arābu Emirātu un Kipras nolīguma 3. panta 2. punkts;

                           —

                           Apvienoto Arābu Emirātu un Čehijas Republikas nolīguma 3. panta 2. un 4. punkts;

                           —

                           parafētā Apvienoto Arābu Emirātu un Dānijas nolīguma 3. panta 2. un 4. punkts,

                           —

                           Apvienoto Arābu Emirātu un Somijas nolīguma 3. panta 2. punkta a) un b) apakšpunkts;

                           —

                           Apvienoto Arābu Emirātu un Francijas nolīguma 4. panta 2. un 4. punkts;

                           —

                           Apvienoto Arābu Emirātu un Vācijas nolīguma 3. panta 3. punkts;

                           —

                           Apvienoto Arābu Emirātu un Grieķijas nolīguma 4. panta 2. punkta a) un b) apakšpunkts;

                           —

                           Apvienoto Arābu Emirātu un Īrijas nolīguma 3. panta 3. punkts;

                           —

                           Apvienoto Arābu Emirātu un Itālijas nolīguma 4. panta 2. punkta a) un b) apakšpunkts;

                           —

                           Apvienoto Arābu Emirātu un Latvijas nolīguma 3. panta 2. punkta a) un b) apakšpunkts;

                           —

                           Apvienoto Arābu Emirātu un Luksemburgas nolīguma 4. panta 2. un 4. punkts;

                           —

                           Apvienoto Arābu Emirātu un Maltas nolīguma 3. panta 2. un 4. punkts;

                           —

                           Apvienoto Arābu Emirātu un Nīderlandes nolīguma 4. panta 4.2. un 4.4. punkts;

                           —

                           Apvienoto Arābu Emirātu un Polijas nolīguma 3. panta 2. un 4. punkts;

                           —

                           Apvienoto Arābu Emirātu un Portugāles nolīguma 3. panta 2. punkta a) un b) apakšpunkts;

                           —

                           Apvienoto Arābu Emirātu un Rumānijas nolīguma 3. panta 2. un 4. punkts;

                           —

                           Apvienoto Arābu Emirātu un Slovēnijas nolīguma 3. panta 2. punkta a) un b) apakšpunkts;

                           —

                           Apvienoto Arābu Emirātu un Spānijas nolīguma 3. panta 2. un 4. punkts;

                           —

                           parafētā Apvienoto Arābu Emirātu un Zviedrijas nolīguma 3. panta 2. un 4. punkts,

                           —

                           Apvienoto Arābu Emirātu un Apvienotās Karalistes nolīguma 4. panta 2. un 4. punkts.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Apvienoto Arābu Emirātu un Austrijas 1990. gada nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Austrijas 2004. gada nolīguma 4. panta 1. punkta a) un b) apakšpunkts;

                           —

                           Apvienoto Arābu Emirātu un Beļģijas nolīguma 5. panta 1. punkta a) apakšpunkts;

                           —

                           Apvienoto Arābu Emirātu un Bulgārijas nolīguma 5. panta 1. punkta a) apakšpunkts;

                           —

                           Apvienoto Arābu Emirātu un Kipras nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Čehijas Republikas nolīguma 4. panta 1. punkta b) apakšpunkts;

                           —

                           parafētā Apvienoto Arābu Emirātu un Dānijas nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Somijas nolīguma 4. panta 1. punkta a) un b) apakšpunkts;

                           —

                           Apvienoto Arābu Emirātu un Francijas nolīguma 5. panta 1. punkta a) apakšpunkts;

                           —

                           Apvienoto Arābu Emirātu un Vācijas nolīguma 4. panta 1. punkts;

                           —

                           Apvienoto Arābu Emirātu un Grieķijas nolīguma 5. panta 1. punkta a) un b) apakšpunkts un 2. punkts;

                           —

                           Apvienoto Arābu Emirātu un Īrijas nolīguma 3. panta 5. punkts;

                           —

                           Apvienoto Arābu Emirātu un Itālijas nolīguma 5. panta 1. punkta a) un b) apakšpunkts;

                           —

                           Apvienoto Arābu Emirātu un Latvijas nolīguma 4. panta 1. punkta a) un b) apakšpunkts un 3. punkta a) un b) apakšpunkts;

                           —

                           Apvienoto Arābu Emirātu un Luksemburgas nolīguma 5. panta 1. punkta a) apakšpunkts;

                           —

                           Apvienoto Arābu Emirātu un Maltas nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Nīderlandes nolīguma 5. panta 5.1.1. punkts;

                           —

                           Apvienoto Arābu Emirātu un Polijas nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Portugāles nolīguma 4. panta 1. punkta a) un b) apakšpunkts;

                           —

                           Apvienoto Arābu Emirātu un Rumānijas nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Slovēnijas nolīguma 4. panta 1. punkta a) un b) apakšpunkts un 3. punkts;

                           —

                           Apvienoto Arābu Emirātu un Spānijas nolīguma 4. panta 1. punkta a) apakšpunkts;

                           —

                           parafētā Apvienoto Arābu Emirātu un Zviedrijas nolīguma 4. panta 1. punkta a) apakšpunkts;

                           —

                           Apvienoto Arābu Emirātu un Apvienotās Karalistes nolīguma 5. panta 1. punkta a) apakšpunkts.

               c)

               Drošība:

                           —

                           Apvienoto Arābu Emirātu un Austrijas 2004. gada nolīguma 6. pants;

                           —

                           Apvienoto Arābu Emirātu un Čehijas Republikas nolīguma 7. pants;

                           —

                           parafētā Apvienoto Arābu Emirātu un Dānijas nolīguma 14. pants;

                           —

                           Apvienoto Arābu Emirātu un Somijas nolīguma 12. pants;

                           —

                           Apvienoto Arābu Emirātu un Vācijas nolīguma 11.a pants;

                           —

                           Apvienoto Arābu Emirātu un Grieķijas nolīguma 9.a pants;

                           —

                           Apvienoto Arābu Emirātu un Latvijas nolīguma 6. pants;

                           —

                           Apvienoto Arābu Emirātu un Maltas nolīguma 8.a pants;

                           —

                           Apvienoto Arābu Emirātu un Nīderlandes nolīguma 17. pants;

                           —

                           Apvienoto Arābu Emirātu un Portugāles nolīguma 14. pants;

                           —

                           Apvienoto Arābu Emirātu un Slovēnijas nolīguma 14. pants;

                           —

                           Apvienoto Arābu Emirātu un Spānijas nolīguma 11. pants;

                           —

                           parafētā Apvienoto Arābu Emirātu un Zviedrijas nolīguma 14. pants;

                           —

                           Apvienoto Arābu Emirātu un Apvienotās Karalistes nolīguma 10. pants.

               d)

               Nodokļu uzlikšana aviācijas degvielai:

                           —

                           Apvienoto Arābu Emirātu un Austrijas 1990. gada nolīguma 7. pants;

                           —

                           Apvienoto Arābu Emirātu un Austrijas 2004. gada nolīguma 9. pants;

                           —

                           Apvienoto Arābu Emirātu un Beļģijas nolīguma 6. pants;

                           —

                           Apvienoto Arābu Emirātu un Bulgārijas nolīguma 6. pants;

                           —

                           Apvienoto Arābu Emirātu un Kipras nolīguma 6. pants;

                           —

                           Apvienoto Arābu Emirātu un Čehijas Republikas nolīguma 8. pants;

                           —

                           parafētā Apvienoto Arābu Emirātu un Dānijas nolīguma 6. pants;

                           —

                           Apvienoto Arābu Emirātu un Somijas nolīguma 6. pants;

                           —

                           Apvienoto Arābu Emirātu un Francijas nolīguma 6. pants;

                           —

                           Apvienoto Arābu Emirātu un Vācijas nolīguma 6. pants;

                           —

                           Apvienoto Arābu Emirātu un Grieķijas nolīguma 6. pants;

                           —

                           Apvienoto Arābu Emirātu un Īrijas nolīguma 11. pants;

                           —

                           Apvienoto Arābu Emirātu un Itālijas nolīguma 6. pants;

                           —

                           Apvienoto Arābu Emirātu un Latvijas nolīguma 9. pants;

                           —

                           Apvienoto Arābu Emirātu un Luksemburgas nolīguma 6. pants;

                           —

                           Apvienoto Arābu Emirātu un Maltas nolīguma 5. pants;

                           —

                           Apvienoto Arābu Emirātu un Nīderlandes nolīguma 7. pants;

                           —

                           Apvienoto Arābu Emirātu un Polijas nolīguma 6. pants;

                           —

                           Apvienoto Arābu Emirātu un Portugāles nolīguma 6. pants;

                           —

                           Apvienoto Arābu Emirātu un Rumānijas nolīguma 9. pants;

                           —

                           Apvienoto Arābu Emirātu un Slovēnijas nolīguma 6. pants;

                           —

                           Apvienoto Arābu Emirātu un Spānijas nolīguma 5. pants;

                           —

                           parafētā Apvienoto Arābu Emirātu un Zviedrijas nolīguma 6. pants;

                           —

                           Apvienoto Arābu Emirātu un Apvienotās Karalistes nolīguma 8. pants.

               e)

               Tarifi pārvadājumiem Eiropas Kopienā:

                           —

                           Apvienoto Arābu Emirātu un Austrijas 1990. gada nolīguma 9. pants;

                           —

                           Apvienoto Arābu Emirātu un Austrijas 2004. gada nolīguma 12. pants;

                           —

                           Apvienoto Arābu Emirātu un Beļģijas nolīguma 11. pants;

                           —

                           Apvienoto Arābu Emirātu un Bulgārijas nolīguma 11. pants;

                           —

                           Apvienoto Arābu Emirātu un Kipras nolīguma 13. pants;

                           —

                           Apvienoto Arābu Emirātu un Čehijas Republikas nolīguma 12. pants;

                           —

                           parafētā Apvienoto Arābu Emirātu un Dānijas nolīguma 10. pants;

                           —

                           Apvienoto Arābu Emirātu un Somijas nolīguma 8. pants;

                           —

                           Apvienoto Arābu Emirātu un Francijas nolīguma 12. pants;

                           —

                           Apvienoto Arābu Emirātu un Vācijas nolīguma 10. pants;

                           —

                           Apvienoto Arābu Emirātu un Grieķijas nolīguma 11. pants;

                           —

                           Apvienoto Arābu Emirātu un Īrijas nolīguma 6. pants;

                           —

                           Apvienoto Arābu Emirātu un Itālijas nolīguma 12. pants;

                           —

                           Apvienoto Arābu Emirātu un Latvijas nolīguma 12. pants;

                           —

                           Apvienoto Arābu Emirātu un Luksemburgas nolīguma 11. pants;

                           —

                           Apvienoto Arābu Emirātu un Maltas nolīguma 10. pants;

                           —

                           Apvienoto Arābu Emirātu un Nīderlandes nolīguma 6. pants;

                           —

                           Apvienoto Arābu Emirātu un Polijas nolīguma 9. pants;

                           —

                           Apvienoto Arābu Emirātu un Portugāles nolīguma 18. pants;

                           —

                           Apvienoto Arābu Emirātu un Rumānijas nolīguma 13. pants;

                           —

                           Apvienoto Arābu Emirātu un Slovēnijas nolīguma 18. pants;

                           —

                           Apvienoto Arābu Emirātu un Spānijas nolīguma 7. pants;

                           —

                           parafētā Apvienoto Arābu Emirātu un Zviedrijas nolīguma 10. pants;

                           —

                           Apvienoto Arābu Emirātu un Apvienotās Karalistes nolīguma 7. pants.

         III PIELIKUMS
   ŠĀ NOLĪGUMA 2. PANTĀ MINĒTO CITU VALSTU SARAKSTS

               a)

               Islandes Republika (saskaņā ar Līgumu par Eiropas Ekonomikas zonu);

               b)

               Lihtenšteinas Firstiste (saskaņā ar Līgumu par Eiropas Ekonomikas zonu);

               c)

               Norvēģijas Karaliste (saskaņā ar Līgumu par Eiropas Ekonomikas zonu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).